Falcon Heavy

Falcon Heavy – daugkartinio naudojimo kosminė raketa, gaminama įmonės SpaceX. Šią raketą sudaro trys mažesnių galimybių raketos „Falcon 9“. Toks sprendimas leidžia „Falcon Heavy“ į žemesniąją Žemės orbitą iškelti iki 63 800 kg svorio krovinių. Palyginimui „Falcon 9“ maksimalus krovinių svoris yra 22 800 kg, „Delta IV Heavy“ – 28 790 kg, „Space Shuttle“ – 27 500 kg, „Saturn V“ – 140 000 kg, „Energija“ – 100 000 kg. „Falcon Heavy“ yra ketvirtoji pagal iškeliamą krovinių svorį kada nors pagaminta raketa po „Saturn V“, „Energija“ ir „N1“. Tuo pačiu tai yra galingiausia 2018 m. aktyvi raketa.

„SpaceX“ pirmąjį raketos skrydį atliko 2018 m. vasario 6 d."SpaceX Falcon Heavy launch successful". CBS News. February 6, 2018. ir į orbitą aplink Saulę išskraidino „Tesla“ automobilį Tesla Roadster, priklausantį įmonės vadovui Elon Musk. 

„Falcon Heavy“ buvo kuriama kaip raketa krovinių ir žmonių kelionėms į Mėnulį ir Marsą, tačiau 2018 m. ji dar nebuvo tam licencijuota ir artimiausiu metu buvo planuojama raketą naudoti krovinių ir palydovų kėlimui.

 Istorija 
Pirmosios diskusijos apie „Falcon Heavy“ raketą įvyko 2004 m. „SpaceX“ kompanija planus apie šią raketą pristatė 2011 m. balandžio spaudos konferencijoje Vašingtone. Tuo metu įmonė planavo pirmuosius bandymus atlikti 2013 m.

Daugelis atidėliojimų gamykloje lėmė, kad pirmojo skrydžio reikėjo laukti iki 2018 m. Per šį laikotarpį įvyko pora didelių nesklandumų su „Falcon 9“ raketomis ir visos kompanijos jėgos buvo skirtos šių problemų sprendimui. Rasti tinkamą sprendimą trijų atskirų „Falcon 9“ raketų veikimui kaip vienai raketai pasirodė sunkesnė užduotis, nei kompanija galvojo anksčiau.

2017 m. liepą E. Musk teigė, kad „sukurti „Falcon Heavy“ pasirodė žymiai sunkiau, nei mes galvojome... Tikrai žymiai, žymiai sunkiau nei galvota pradžioje. Mes buvome itin naivūs.“Elon Musk, ISS R&D Conference

2013 m. trijų „Falcon 9“ raketų su 27 varikliais bandymui buvo pastatyta atskira platforma Teksase.Booster Test Stand (McGregor, Texas) Tiesa, čia nebuvo atliktas nei vienas visų trijų raketų bandymas. 2017 m. gegužę šioje platformoje SpaceX atliko statinį centrinės raketos variklių bandymą.

2017 m. rugsėjį kompanijai pavyko atlikti visų trijų raketų centrinių variklių statinius atskirus bandymus. Pirmasis visos „Falcon Heavy“ raketos variklių bandymas įvyko 2018 m. sausį.SpaceX performs crucial test fire of Falcon Heavy, potentially paving way for launch

2011 m. E. Musk planavo, kad raketos paleidimas įvyks iš Vandenbergo karinės bazės, JAV vakarų pakrantėje. Vėliau planai buvo pakeisti ir pirmasis skrydis turėjo įvykti 2013-2014 m. iš Kanaveralo kyšulio oro bazės.SPACEX ANNOUNCES LAUNCH DATE FOR THE WORLD'S MOST POWERFUL ROCKET 

Dėl nesėkme pasibaigusio 2015 m. „SpaceX CRS-7“ krovinių gabenimo į Tarptautinę kosminę stotį SpaceX nukėlė savo misijos startą į 2016 m.First Falcon Heavy Launch Scheduled for Spring Tuo metu jau buvo nutarta, kad raketa bus paleista nuo atnaujintos Kenedžio kosminių skrydžių centro platformos 39A.SpaceX seeks to accelerate Falcon 9 production and launch rates this year

2016 m. rugpjūtį pirmasis skrydis buvo nukeltas į 2017 m., vėliau į 2017 m. vasarą, pabaigą, o galiausiai į 2018 m. sausį.  

 Falcon Heavy skrydžiai ir planuojami kroviniai 
Falcon Heavy iki 2024 m. rugsėjo buvo atlikusi 10 sėkmingų skrydžių ir dar keletą misijų buvo suplanuota.

 Skrydis Data Krovinys Užsakovas Rezultatas Pastabos 1 skrydis 2018 m. vasario 6 d. 20:45 UTCElono Masko Tesla Roadster SpaceXSėkmingaTesla Roadster buvo paleistas į heliocentrinę orbitą aplink Saulę. Abi šoninės paleidimo raketos į Žemę grįžo sėkmingai, tačiau centrinės raketos du iš trijų variklių nesuveikė ir raketa sudužo Atlanto vandenyne. 2 skrydis 2019 m. balandžio 11 d. 22:35 UTC Arabsat-6A ArabsatSėkmingaSpaceX’s Falcon Heavy successful in commercial debut Saudo Arabijos komunikacijos palydovai 3 skrydis 2019 m. birželio 25 d. 3:30 UTC Jungtinių Valstijų karinių oro pajėgų STP-2 Jungtinių Valstijų gynybos departamentasSėkminga Misija padės užsitikrinti JAV oro pajėgų sertifikatą „Falcon Heavy“ misijai. Taip pat misija gabens įvairius palydovus.      Šiam skrydžiui buvo panaudoti 2-oje misijoje naudoti varikliai. Abi nešančios raketos sėkmingai nusileido, tačiau centrinė raketa sudužo vandenyne bandant nusileisti. 4 skrydis 2022 m. lapkričio 1 d. 13:41 UTC13:40 UTC USSF-44JAV oro pajėgosSėkmingaPirmoji klasifikuota Falcon Heavy misija. Klasifikuotas JAV oro pajėgų palydovas geostacionarioje Žemės orbitoje.SpaceX’s next Falcon Heavy launch slips into 2021 5 skrydis 2023 m. sausio 15 d. 22:56 UTC USSF-67 (~3 750 kg)JAV oro pajėgosSėkmingaKlasifikuotas JAV oro pajėgų palydovas geostacionarioje Žemės orbitoje. 6 skrydis 2023 m. gegužės 1 d. 00:26 UTCViaSat-3 Viasat, Astranis / Pacific DataportSėkmingaKomunikacijos palydovas geostacionarioje orbitoje. 7 skrydis2023 m. liepos 29 d. 03:04 UTCEchoStarNASASėkmingaIškeltas sunkiausias geostacionarios orbitos palydovas, paleidimo metu svėręs 9 200 kg. 8 skrydis2023 m. spalio 13 d. 14:19 UTCPsycheNASASėkmingaIškeltas geostacionarios orbitos palydovas, kuris vėliau pasieks asteroidą 16 Psiche ir jį tirs nuo 2029 m. 9 skrydis2023 m. gruodžio 29 d. 01:07 UTCBoeing X-37United States Space ForceSėkmingaTrečioji įslaptinta misija.Falcon Heavy launches USSF-52 spaceplane 10 skrydis2024 m. birželio 25 d. 21:26 UTCGOES-UNASASėkmingaIškeltas geostacionarios orbitos orų stėbėjimo palydovas „GOES-19“.NASA Awards Launch Services Contract for GOES-U Mission 11 skrydis2024 m. spalio 10 d.Europa ClipperNASAPlanuojamaEuropa Clipper erdvėlaivis pasieks Jupiterio palydovą Europą ir jį tyrinės nuo 2030 m.

 Galerija 

 Nuorodos 
Oficiali svetainė 

 Šaltiniai 

Kategorija:Kosminiai aparatai